Un bărbat de 40 de ani din Vaslui a fost reţinut pentru 24 de ore, după ce şi-a agresat soţia şi a aruncat apoi cu apă clocotită pe aceasta. Victima, în vârstă de 36 de ani, a fost internată la spitalul din Iaşi.

FOTO: Shutterstock

Potrivit reprezentanţilor Inspectoratului de Poliţie al Judeţului Vaslui, vineri seară, un bărbat în vârstă de 40 de ani din localitatea Fâstâci, comuna Cozmeşti, a avut un conflict cu soţia sa, în vârstă de 36 de ani.

El a lovit-o pe femeie şi a agresat-o şi pe fata lor, în vârstă de 17 ani, care a încercat să-i despartă. La un moment dat, bărbatul a luat de pe foc oală în care fierbea apă şi a aruncat-o pe femeie. Victima a fost transportată la Spitalul din Vaslui pentru îngrijiri medicale. De alfel, cadrele medicale i-au sesizat sâmbătă pe poliţişti despre acest caz.

Oamenii legii au mers la locuinţa respectivă şi l-au dus pe bărbat la audieri, iar apoi sâmbătă seară l-au reţinut pentru 24 de ore pentru comiterea infracţiunii de violenţă în familie.

Femeia rănită a fost transferată în cursul zile la spitalul din Iaşi, la Secţia de Chirurgie Plastică.

Pe lângă fata de 17 ani, familia respectivă mai are doi copii, unul de 9 ani şi altul de 11 ani.

Sursa: news.ro